
DR.30.09.2021 77 

 
Masyarakat Orang Asli Malaysia adalah di dalam kelompok miskin tegar. Pada 

tahun 2019, kadar kemiskinan Orang Asli adalah sebanyak 33.6 peratus. Ia merupakan 
satu jumlah yang sangat tinggi. Pelan pembangunan sosioekonomi Orang Asli yang 
kurang holistik dan bersepadu telah melambatkan pembangunan mereka. Di samping itu, 
tahap pendidikan di kalangan Orang Asli yang rendah mengurangkan mobiliti sosial dan 
kebolehpasaran kumpulan ini. Pencapaian Orang Asli dalam pendidikan adalah jauh 
ketinggalan dan tidak berada dalam pembangunan arus perdana. Infrastruktur asas yang 
tidak mencukupi, kekurangan amenity dan perkhidmatan seperti jalan perhubungan, 
bekalan elektrik, bekalan air terawat serta telekomunikasi telah menjejas kesejahteraan 
komuniti ini.  

Dasar yang berbeza bagi pemetaan tanah antara negeri dan kurangnya sensitiviti 
terhadap keperluan Orang Asli juga melambatkan pembangunan mereka. Selain itu, 
beberapa agensi yang terlibat dalam membangunkan Orang Asli juga dilihat tidak 
mempunyai kemampuan dalam menyampai perkhidmatan yang lebih berkesan. Oleh itu, 
adalah menjadi tanggungjawab kerajaan untuk membangun status sosial ekonomi 
masyarakat Orang Asli ke tahap sewajarnya setanding dengan masyarakat majmuk yang 
lain. 

Tuan Yang di-Pertua, merujuk kepada RMKe-12 Bab Lima, Bidang Keutamaan E, 
ia meningkatkan pembangunan masyarakat Orang Asli. Kerajaan bercadang untuk 
merangka pelan pembangunan sosioekonomi Orang Asli dengan menumpu kepada 
usaha mengurangkan kemiskinan serta menyediakan infrastruktur, kemudahan dan 
perkhidmatan asas yang lebih baik. 

■1710 

Bagi merealisasikan hasrat ini, Cameron Highlands ingin mencadangkan kepada 
kerajaan supaya menubuhkan satu perbadanan yang khusus untuk kemajuan ekonomi, 
spesifik, dengan izin, for the development of the economy of the Orang Asli serta 
menyeluruh dan komprehensif, menjangkau aspek pembangunan sosioekonomi, beyond 
socioeconomic development, dengan izin, demi kesejahteraan masyarakat Orang Asli 
setanding dengan masyarakat majmuk negara ini. Ini adalah sejajar dengan Malaysia 
makmur, inklusif, dan mampan dalam hala tuju pembangunan negara ini ke arah 
Wawasan Kemakmuran Bersama 2030. 

Untuk makluman, cadangan penubuhan perbadanan ini telah dibentangkan 
semasa Kongres Ekonomi Bumiputera pada 1 Oktober 2020 lepas dan telah diangkat 
kepada Yang Amat Berhormat Perdana Menteri Malaysia ketika itu yang bersetuju atas 
dasar-dasar dan pandangan Majlis Perundingan Melayu (MPM). Tujuh resolusi dasar 
yang dicapai oleh kepimpinan cerdik pandai Orang Asli Semenanjung, hasil daripada 
Bengkel Satelit Kluster Orang Asli pada 18 September 2020 adalah: 

(i) penubuhan Perbadanan Kemajuan Ekonomi Orang Asli; 

(ii) resolusi politik iaitu pembangunan politik Orang Asli; 

(iii) kepimpinan Orang Asli; 

(iv) isu-isu kesihatan Orang Asli; 

(v) infrastruktur dan kemudahan asas; 

(vi) tanah; dan 

(vii) pendidikan. 

Ingin Cameron Highlands tekankan cadangan penubuhan Perbadanan Kemajuan 
Ekonomi Orang Asli ini merupakan sebahagian inti pati dasar dibentangkan oleh MPM 
yang mana telah dipersetujui secara dasar oleh Yang Amat Berhormat Perdana Menteri  
kelapan. Susulan berikutannya itu, sebuah jawatankuasa kerja iaitu working committee, 
dengan izin, telah bermesyuarat pada 10 Mac 2021 dan telah memutuskan konsep 
cadangan Perbadanan Kemajuan Ekonomi Orang Asli Semenanjung Malaysia ini 
disediakan dan perlu diangkat kepada pihak kerajaan.  

Konsep penubuhan ini telah dibentangkan kepada Unit Perancang Ekonomi 
(EPU) pada tarikh 16 April 2021 dan secara dasar, pihak Yang Berhormat Menteri iaitu 



Masyarakat Orang Asli Malaysia adalah di dalam kelompok miskin tegar. Pada. tahun 2019, kadar kemiskinan Orang Asli adalah sebanyak 33.6 peratus. Ia merupakan satu jumlah yang sangat tinggi. Pelan pembangunan sosioekonomi Orang Asli yang kurang holistik dan bersepadu telah melambatkan pembangunan mereka. Di samping itu, tahap pendidikan di kalangan Orang Asli yang rendah mengurangkan mobiliti sosial dan kebolehpasaran kumpulan ini. Pencapaian Orang Asli dalam pendidikan adalah jauh ketinggalan dan tidak berada dalam pembangunan arus perdana. Infrastruktur asas yang tidak mencukupi, kekurangan amenity dan perkhidmatan seperti jalan perhubungan, bekalan elektrik, bekalan air terawat serta telekomunikasi telah menjejas kesejahteraan komuniti ini. Dasar yang berbeza bagi pemetaan tanah antara negeri dan kurangnya sensitiviti terhadap keperluan Orang Asli juga melambatkan pembangunan mereka. Selain itu, beberapa agensi yang terlibat dalam membangunkan Orang Asli juga dilihat tidak mempunyai kemampuan dalam menyampai perkhidmatan yang lebih berkesan. Oleh itu, adalah menjadi tanggungjawab kerajaan untuk membangun status sosial ekonomi masyarakat Orang Asli ke tahap sewajarnya setanding dengan masyarakat majmuk yang lain. Tuan Yang di-Pertua, merujuk kepada RMKe-12 Bab Lima, Bidang Keutamaan E, ia meningkatkan pembangunan masyarakat Orang Asli. Kerajaan bercadang untuk merangka pelan pembangunan sosioekonomi Orang Asli dengan menumpu kepada usaha mengurangkan kemiskinan serta menyediakan infrastruktur, kemudahan dan perkhidmatan asas yang lebih baik. #1710. Bagi merealisasikan hasrat ini, Cameron Highlands ingin mencadangkan kepada kerajaan supaya menubuhkan satu perbadanan yang khusus untuk kemajuan ekonomi, spesifik, dengan izin, for the development of the economy of the Orang Asli serta menyeluruh dan komprehensif, menjangkau aspek pembangunan sosioekonomi, beyond socioeconomic development, dengan izin, demi kesejahteraan masyarakat Orang Asli setanding dengan masyarakat majmuk negara ini. Ini adalah sejajar dengan Malaysia makmur, inklusif, dan mampan dalam hala tuju pembangunan negara ini ke arah Wawasan Kemakmuran Bersama 2030. Untuk makluman, cadangan penubuhan perbadanan ini telah dibentangkan semasa Kongres Ekonomi Bumiputera pada 1 Oktober 2020 lepas dan telah diangkat kepada Yang Amat Berhormat Perdana Menteri Malaysia ketika itu yang bersetuju atas dasar-dasar dan pandangan Majlis Perundingan Melayu (MPM). Tujuh resolusi dasar yang dicapai oleh kepimpinan cerdik pandai Orang Asli Semenanjung, hasil daripada Bengkel Satelit Kluster Orang Asli pada 18 September 2020 adalah: (i) penubuhan Perbadanan Kemajuan Ekonomi Orang Asli; (ii) resolusi politik iaitu pembangunan politik Orang Asli; (iii) kepimpinan Orang Asli; (iv) isu-isu kesihatan Orang Asli; (v) infrastruktur dan kemudahan asas; (vi) tanah; dan. (vii) pendidikan. Ingin Cameron Highlands tekankan cadangan penubuhan Perbadanan Kemajuan Ekonomi Orang Asli ini merupakan sebahagian inti pati dasar dibentangkan oleh MPM yang mana telah dipersetujui secara dasar oleh Yang Amat Berhormat Perdana Menteri kelapan. Susulan berikutannya itu, sebuah jawatankuasa kerja iaitu working committee, dengan izin, telah bermesyuarat pada 10 Mac 2021 dan telah memutuskan konsep cadangan Perbadanan Kemajuan Ekonomi Orang Asli Semenanjung Malaysia ini disediakan dan perlu diangkat kepada pihak kerajaan. Konsep penubuhan ini telah dibentangkan kepada Unit Perancang Ekonomi (EPU) pada tarikh 16 April 2021 dan secara dasar, pihak Yang Berhormat Menteri iaitu.